Bumba (ierocis)

Bumba ir nosaukums dažāda veida spridzekļiem. Ļoti bieži ar šo terminu apzīmē aviācijas bumbas, kas tiek mestas no lidmašīnām (bumbvedējiem), vai dziļumbumbas, ko nomet jūrā kuģu vai zemūdeņu gremdēšanai. Viena no postošākajām bumbām ir atombumba, kas kara apstākļos ir izmantota tikai divreiz — 1945. gada 6. un 9. augustā, kad amerikāņi atombumbu uzmeta uz Hirosimu un Nagasaki. Šis termins nereti tiek izmantots, lai apzīmētu arī teroristu veidotos un uzspridzinātos spridzekļus.

Otrā pasaules kara laikā, kad notika plaša pilsētu bombardēšana, un Aukstā kara gados civiliedzīvotāju vajadzībām tika veidotas bumbu patvertnes, kas tos pasargātu no bumbu sprādzieniem.

Sprāgstošie ieroči
Sprāgstvielas